2.+Hankesuunnitelma

=**2** **Hankkeen nimi**= BYOD - omat laitteet oppimisen tukena -// laitteet/mobiililaitteet/päätelaitteet? //

=**2.1 Hankkeen tavoitteet**=

Harjoittelukoulujen BYOD-hankkeen tavoitteena on henkilökohtaisten päätelaitteiden monipuolinen hyödyntäminen opetuksessa, laitteiden ja oppimisympäristöjen kokeilu ja tutkimus sekä toimivien toimintamallien dokumentoiminen.

Hankkeessa: - tutkitaan henkilökohtaisten päätelaitteiden hyödyntämiseen liittyviä mahdollisuuksia ja haasteita koulutyössä. - toteutetaan luokkahuonekokeiluja, joiden kautta etsitään teknisiä ratkaisuja ja kehitetään erilaisia pedadogisesti tarkoituksenmukaisia opetus- ja opiskelukäytäntöjä. - vahvistetaan oppijoiden tiedonhankintataitoja tuomalla välineet entistä vahvemmin mukaan koulutyöhön. - hankitaan tietoa ja kokemusta erilaisista mediaympäristöistä ja niiden pedagogisesta käytettävyydestä. - dokumentoidaan toimintamalleja, jotka voisivat laajentua valtakunnallisesti yleiseen käyttöön muutaman seuraavan vuoden aikana. - kootaan verkkoon BYOD-työtapapankki muiden asiasta kiinnostuneiden hyödynnettäväksi. - tutkitaan BYOD-mallin pedagogisia mahdollisuuksia yhteistyössä yliopiston tutkijan/tutkijaryhmän kanssa -> luokkahuonekokeilusta tutkimukseen. - verkostoidutaan entistä laajemmin ja tiukemmin eri oppilaitosten, asiantuntijoiden ja muiden sidosryhmien kesken. - luodaan malleja ja kerätään kokemuksia BYOD-yhteistyöstä huoltajien kanssa, miten ratkaistaan lupakysymykset ja vastuukysymykset. - etsitään ratkaisuja avoimien verkkojen käytön mahdollistamiseen oppilaille. - tutkitaan erilaisten laitetyyppien (älypuhelin, tabletti, tietokone) soveltuvuutta perusasteen opetukseen ja luodataan valmiuksia tuleviin opintoihin ja sähköisiin ylioppilaskirjoituksiin. - lisätään oppilaiden ja opettajien teknologian käytön määrää ja monipuolisuutta (vrt. ESSIE-tulokset). - etsitään, testataan ja kehitetään uusia pedagogisia toimintamalleja digitaalisen teknologian käytölle perusopetuksessa. - kehitetään henkilökohtaisten päätelaitteiden käytettävyyttä myös ohjatussa harjoittelussa.

Harjoittelukoulujen TVT-strategia 2013 - 2016 ohjaa harjoittelukouluja toimimaan TVT-kehittämisen kärjessä sekä tekniikan että pedagogiikan osalta, ja strategiakaudella panostetaan nimenomaan uuden teknologian ja henkilökohtaisten päätelaitteiden opetuskäytön kehittämiseen. Harjoittelukoulujen BYOD-hankkeen avulla myötävaikutetaan näiden tavoitteiden toteutumista ja pyritään oppimisympäristön ja toimintakulttuurin kokonaisvaltaiseen kehittämisotteeseen (didaktinen, tekninen, fyysinen ja sosiaalinen). Vanhoja käytänteitä ja toimintamalleja arvioidaan ja kyseenalaistetaan etsien uusia toteutustapoja koulutyöhön. Hankkeen kautta kehitettävät onnistuneet pedagogiset ja tekniset ratkaisut vakiinnutetaan; tiedot ja kokemukset ovat myös muiden oppilaitosten hyödynnettävissä.

=**2.2 Hankkeen kuvaus**=

BYOD-hanke on eNorssin (Suomen harjoittelukouluverkoston) yhteishanke, jota koordinoi Tampereen yliopiston harjoittelukoulu. Mukaan hankkeeseen on kutsuttu kaikki Suomen harjoittelukoulut ja itse hankehakemus on valmisteltu yhteistyössä harjoittelukouluverkoston TVT-yhdyshenkilöiden ja muiden mukaan ilmoittautuneiden opettajien kesken avointa wikiympäristöä hyödyntäen.

Koulumaailmassa on tapahtumassa tekninen murros ja perinteiset toimintamallit saavat tulevina vuosina rinnalleen uusia ratkaisuja sekä lähestymistapoja ja oppimisympäristö laajenee ulos luokkahuoneesta. Oppilailla on jo alakouluikäisistä alkaen taskuissaan erittäin tehokkaita laitteita, joita he myöskin käyttävät erittäin sujuvasti. Henkilökohtaisten päätelaitteiden laatu ja määrä ovat kasvaneet viime vuosina nopeasti ja onkin oletettavaa, että trendi jatkuu samansuuntaisena. Nämä laitteet eivät ole vielä hyötykäytössä oppimisen suhteen, mutta suunta on selkeä – BYOD tulee kovaa vauhtia. Omien laitteiden hyödyntäminen koulutyössä vaatii kokeilua, kehittämistä ja tutkimusta, ennen kuin laajamittainen käyttöönotto on mahdollista ja järkevää.

Harjoittelukouluverkostolla on olemassa maantieteellisesti laaja asiantuntijaverkosto, jonka puitteissa on mahdollista toteuttaa laajaa tutkimus- ja kokeilutoimintaa ja löytää tarkoituksenmukaisia toimintamalleja. Mikäli BYOD-ajatus laajenee kouluissa arkipäiväksi, tämä vähentänee koulujen investointitarpeita teknologiaan ja toisaalta edellyttää kehittämistä verkkoyhteyksien ja langattomien verkkojen osalta.

Hankkeen käytännön toimet ovat alkuvaiheessa luokkahuonekokeiluja, ja mukaan rekrytoidaan aktiivisesti omaa työtänsä ja ammattitaitoaan kehittäviä tutkimusorientoituneita opettajia ympäri eNorssi-verkostoa. Toimintatapana on empiirinen kokeilutoiminta luokissa yhdistettynä tutkimustoimintaan. Hankkeen keskeisenä fokuksena on etsiä ilmaisten, avoimessa verkossa toimivien palveluiden tarkoituksenmukaisia hyödyntämistapoja opetuksen ja koulutuksen kentälle hyödyntäen oppilaiden omia päätelaitteita (matkapuhelimet, tabletit, tietokoneet). Osa työskentelystä suunnitellaan toteutettavaksi ajasta ja paikasta riippumattomin keinoin esim. erilaisissa oppimisympäristöissä sekä sosiaalisen median palveluissa. Työtavat mahdollistavat joustavasti myös perinteisten oppiainerajojen ylittämisen sekä opettajien ja opetusharjoittelijoiden yhteistyön.

BYOD-hanke kulkee rinnan ops-perusteiden kehittämisen ja tietostrategiatyön kehittämisen kanssa. Se tuottaa henkilökohtaisten päätelaitteiden opetuskäytöstä tietoa ja kokemuksia, joita voidaan hyödyntää OPS 2016 -prosessissa sekä hankittaessa tietoa sähköistä ylioppilastutkintoa ennakoiden. BYOD-hankkeen vahvuuksiin kuuluu eNorssin piirissä harjoittelukoulujen yhteisen hankeverkoston laajuus sekä monipuolinen asiantuntijuus. Perusteellinen pohjatyö ja valmis yhteistyöverkosto takaavat valmiuden käynnistää hanke nopeasti ja hyvin organisoidusti. (Hankkeen luonteelle on ominaista se, että tarkkaa toteutustapaa on tässä vaiheessa kokonaisuudessaan vielä mahdotonta varmuudella kuvata.)

huhti - toukokuu 2013 - hankehakemuksen kirjoittaminen, hankevalmistelut elo-syyskuu 2013 - hankkeen käynnistäminen syyskuu 2013 -huhtikuu 2014 I vaiheen kokeilutoiminta ja sen dokumentointi huhtikuu 2014 - tulosten esittely: ITK2014, eNorssi-seminaari toukokuu 2014 - ensimmäisen vaiheen päätös, väliraportointi elo-syyskuu 2014 - II vaiheen käynnistäminen syyskuu 2014 - hankkeen esittely eNorssi-seminaarissa syyskuu - joulukuu 2014 II vaiheen kokeilutoiminta ja sen dokumentointi huhtikuu 2015 - tulosten esittely ITK, eNorssi-seminaari toukokuu 2015 - hanke päättyy, loppuraportointi
 * Aikataulu**

=** 2.3 Hankkeen kohderyhmä **=

Hankkeen kohdejoukkona on luokkahuonekokeiluiden osalta ennen kaikkea harjoittelukoulujen oppilaat sekä opettajat. Hankkeen tulokset ja tuotokset puolestaan palvelevat koko koulutussektoria esikoulusta aikuiskoulutukseen.
 * 1. Hankkeeseen osallistuvat harjoittelukoulujen oppilaat ja opettajat**

Hankkeen tulokset ja kokemukset ovat näkyvästi esillä eNorssin sisäisissä koulutustapahtumissa ja sitä kautta koko verkoston käytettävissä. eNorssi on Suomen 13 harjoittelukoulun muodostama yhteistyöverkosto, jolla on vastuu tulevien uusien opettajien ohjaamisesta ja valmistamisesta työelämään. Harjoittelukouluissa työskentelee n. 800 opettajaa.
 * 2. eNorssi-verkoston opettajat**

Harjoittelukouluilla on keskeinen rooli paikkana, jossa opettajaksi valmistuvat tutustuvat tieto- ja viestintätekniikan opetuskäyttöön. Opettajien peruskoulutuksessa saadut taidot tulevat näkymään tulevaisuudessa uusien opettajille välittyneiden osataitojen kera. Vaikuttavuus ylettyy uusien luokan- ja aineenopettajien kautta pitkälle tulevaisuuteen. Harjoittelukouluissa harjoittelee vuosittain tuhansia opetusharjoittelijoita,
 * 3. Opetusharjoittelijat**

Harjoittelukouluilla on myös strategiansa mukaisesti merkittävä asema opettajien täydennyskouluttajina ja tutkimus-, kehittämis- ja kokeiluyksikköinä yhdessä emoyliopistojensa kanssa. Täydennyskoulutuksen kautta kohdejoukkoon voidaan lukea alueellisiin täydennyskoulutuksiin osallistuvat opettajat.
 * 4. Opettajat ympäri Suomen, täydennyskoulutus**

=**2.4 Mitkä ovat hankkeen avulla tavoiteltavat konkreettiset tulokset ja miten niitä aiotaan hyödyntää**=

- Hankkeessa tuotetaan BYOD-työtapapankki, jossa kuvataan luokkahuonekokeiluiden järjestelyt, toteutuminen ja tulokset. Työtapapankki julkaistaan eNorssin portaalissa ja onnistuneita kokeiluita pyritään monistamaan toimintamalleiksi myös muissa luokissa ja kouluissa. - Hankkeessa etsitään ja dokumentoidaan yhteistyömalleja kodin ja koulun väliseen yhteistyöhön omien laitteiden koulukäyttöön liittyen. - Hankkeessa etsitään ja dokumentoidaan verkkoratkaisuja, joilla oppilaiden omien laitteiden käyttö mahdollistetaan oppilaitosympäristössä (avoimet WLANit). Pyrkimyksenä on saada kokemuksia, jotka auttavat valmistautumisessa sähköiseen ylioppilastutkintoon. - Hankkeen luokkahuonekokeilut tarjotaan julkaistaviksi Opetushallituksen hyvatkaytannot.oph.fi -sivustolla, jolloin tulokset ovat suoraan kaikkien halukkaiden hyödynnettävissä. - Hankkeen kokemuksia ja löydettyjä toimintamalleja jaetaan harjoittelukoulujen alueellisissa täydennyskoulutustilaisuuksissa (harjoittelukoulujen yksi perustehtävistä on toimia tukena alueellisessa täydennyskoulutuksessa). - Hankkeessa etsitään jakamisen kulttuuriin toimintapoja mallinnettaviksi.

=**2.5 Miten hankkeen tavoitteiden toteutumista ja vaikuttavuutta arvioidaan?**=

Harjoittelukoulut toimivat tiiviissä yhteistyössä oman yliopistonsa opettajankoulutuslaitoksen kanssa. Arviointia suoritetaan osana koulujen laatutyötä. Verkoston toimintaa ja taloutta seuraa hankkeen ohjausryhmä hankekoordinaattorin raportoinnin avulla.

Hankkeeseen osallistuville opettajille laaditaan **paikalliseen kartoitukseen** eLomake-kysely, jolla selvitetään hankkeeseen osallistuneiden opettajien, oppilaiden ja opetusharjoittelijoiden määrää sekä kokemuksia. Kyselytutkimukseen pyydetään osallistumaan myös **huoltajia**. Lisäksi vaikuttavuutta arvioidaan prosessin päätyttyä ** valtakunnallien kartoituksen ** avulla.

Hankkeeseen pyritään saamaan mukaan tutkija/tutkijaryhmä jostakin osallistuvasta opettajankoulutusyksiköstä tai yliopistosta. Lisäksi hanketta tarjotaan opinnäytetöiden aiheeksi opettajankoulutuslaitoksissa. Hankkeesta tiedotetaan eNorssin, opetushallituksen ja yhteiskumppaneiden www-sivuilla, jolloin vaikuttavuutta voidaan arvioida näkyvyyden kautta. Kyselyjen tulokset julkaistaan hankkeen sivustolla/eNorssin sivustolla.

=** 2.6 Miten hankkeesta tiedotetaan ja miten tulokset levitetään?**=

- Hankkeen ensisijainen tiedotuskanava on eNorssin portaali [|www.enorssi.fi]. Lisäksi hankkeen dokumentointia julkaistaan hankewikissä ( http://enorssi-byod.wikispaces.com/) sekä hankeblogissa ([]). - Hankkeen kokemuksia tarjotaan OPH:n hyvät käytännöt -portaalissa julkaistaviksi. - Hankkeen tuloksia esitellään harjoittelukouluverkoston vuosittaisissa seminaareissa sekä erilaisissa julkisissa kansallisissa ja kansainvälisissä tapahtumissa kuten Virtuaaliopetuksen päivillä, ITK-konferenssissa, BETT-konferenssissa - Hankkeen kokemuksia ja löydettyjä toimintamalleja jaetaan harjoittelukoulujen alueellisissa täydennyskoulutustilaisuuksissa (harjoittelukoulujen yksi perustehtävistä on toimia tukena alueellisessa täydennyskoulutuksessa).

' ' ' ' ' ' ' ' ' ' ' ' ' ' ' ' ' ' ' ' ' ' ' ' ' ' ' ' ' ' ' ' ' ' ' ' ' ' ' ' ' ' ' ' ' ' ' '


 * Hankkeen nimi? **
 * Hankkeen nimi? **

BYOD - omat laitteet oppimisen tukena Norssi-BYOD eNorssi BYOD Harjoittelukoulujen BYOD-hanke Normaalikoulujen BYOD-hanke BYOD eNorssi ?

PAINOPISTEITÄ/HUOMIOITAVAA:

OPPIMISYMPÄRISTÖJEN KEHITTÄMINEN harjoittelukoulut, perusaste

- toimintakulttuurin muutos - suunnitelma vakiinnuttamiselle - suunnitelma tutkimustyöstä - vaikuttavuus

- opetus- ja opiskelukäytäntöjen kehittäminen V - paikat, ajasta ja paikasta riippumattomuus V  - tekniset ratkaisut, toimintamallit, verkostoituminen V  - oph:n hyvatkaytannot.fi V  - ops-perusteiden kehittäminen V  - ops 2016 ja sähköiset yo-kirjoitukset V  - oppiainerajat ylittävä opetus V  - mediaympäristöt ja ymmärtäminen ja osaamisen edistäminen V  - tiedonhankintataitojen vahvistaminen V  - koulujen verkostoimisen vahvistaminen V  - monipuoliset tilaratkaisut V  - valtakunnallinen vaikutus, vaikuttavuus) yleistettävyys) V  - selvitys, tutkimus ja/tai arviointityö V  - verkostoitumisen edistäminen (harjoittelukoulut, tieteenalayksiköt, tutkijat, muut asiantuntijat V  - oppimisympäristön kokonaisvaltainen kehittämisote, didaktinen, tekninen, fyysinen, sosiaalinen... V  - hankeverkoston laajuus, monipuolinen asiantuntijuus V  - uusi ops, uudet tietostrategiat V  - valmius käynnistää hanke heti V  - tekninen kehitys, mahdollisuudet opetuskäytölle V  - henkilökohtaisten päätelaitteiden laadun ja määrän kasvu V

käyttöaika päättyy 31.12.2015